UK 2015

eta|dekstre|Solena malfermo de la kongreso
[eta|dekstre|Kongresanoj antaŭ la kongresejo [Granda Palaco (Lillo)|Lille Grand Palais]]
La **100-a Universala Kongreso (UK) de Esperanto** okazis de la  ĝis la  en Lille, Francio. La estraro de UEA elektis la kongresurbon la . Temis pri la jubilea kongreso, tial ĝi okazis en granda urbo proksima al Boulogne-sur-Mer, kie okazis la unua internacia Esperanto-kongreso. La kandidatigon de Lillo oni anoncis en 2012 kaj la organizanto Espéranto-France per kampanjo kolektis por ĝi subtenon de 118 personoj el 18 landoj. La kongreson partoprenis 2698 personoj.

## Kongresa temo 
La kongresa temo de la 100-a UK estis *Lingvoj, artoj kaj valoroj en la proksimiĝo de kulturoj*. Ĝi ligiĝis al la okazanta *Jardeko por la Proksimiĝo de Kulturoj* (2013–2022) de Unesko kaj emfazis la historian rolon de la Universalaj Kongresoj de Esperanto en evoluigo de la Esperanto-kulturo. Apud la ofta lingva temero, oni verŝajne unuafoje eksplicite menciis en la kongresa temo arton.

## Programo 
Kadre de la kongresa programo okazis interalie solenaĵo en Bulonjo-ĉe-Maro (dum merkredo, la ekskursa tago), omaĝe al la 1-a UK okazinta tie en 1905, kiun partoprenis centoj de kongresanoj.

### Solena fermo 
[eta|Parolado de [Mark Fettes dum la Solena Fermo]]

La 1-an de aŭgusto 2015, dum ferma ceremonio de la UK, la kunordiganto de E@I kaj prezidanto de la LKK de la venonta 101-a UK en Nitro – Peter Baláž – post simbola transpreno de la kongresa flago sen antaŭa anonco publike sur la podio antaŭ ĉiuj kongresanoj svatiĝis (t.e. proponis edziniĝon) al sia plurjara koramikino Dorota Rodzianko, kiu lian proponon akceptis.

Dum la fermo de la kongreso oni omaĝis al Osmo Buller, la aktuala Ĝenerala Direktoro de UEA, kiu emeritiĝos komence de la jaro 2016. Lige al tio, la prezidanto de UEA Mark Fettes anoncis la nomon de lia anstataŭonto (publike konigitan jam la antaŭan tagon, komence de la kunsido de la komitato de UEA), kiu estas Veronika Poór (mem ĉeestinta en la salono).

## REZOLUCIO 
de la 100-a Universala Kongreso de Esperanto en Lillo

**La 2 698 partoprenantoj en la 100-a Universala Kongreso de Esperanto,**

**kunveninte** el 80 landoj, de la 25-a de julio ĝis la 1-a de aŭgusto 2015, en Lillo, Francio,

**diskutinte** la temon *Lingvoj, artoj kaj valoroj en la dialogo inter kulturoj* en sep diversaj sesioj tra la kongresa semajno,

**volante kontribui** al la disvolviĝo de la Internacia Jardeko por la Alproksimiĝo de Kulturoj proklamita de Unesko,

**konstatas**, ke interkultura dialogo estas same urĝe necesa hodiaŭ, kiel ĝi estis antaŭ 110 jaroj, kiam okazis la unua Kongreso de Esperanto en Bulonjo-ĉe-Maro;

**asertas**, ke por vere interkomprenigi la homojn, tiu dialogo devas esti afero ne nur de la cerbo sed ankaŭ de la koro, kunplektanta klerigon kaj kundiskutadon, arton kaj amikecon;

**atentigas**, ke ĝuste tian multflankan interkulturan dialogon praktikas kaj disvolvas la tutmonda Esperanto-movado en siaj centoj da kongresoj kaj renkontiĝoj ĉiujare;

instigas ĉiujn aliajn aktivulojn kaj movadojn por interkultura dialogo doni pli da atento al la lingva dimensio de sia laboro, kaj al la reala funkciado de Esperanto kiel lingvo inkluziva kaj egaleca, kies uzado povas plifaciligi kaj pliprofundigi tian dialogon;

**ree dediĉas** sin al la kultivado kaj disvastigado de la valoroj de reciproka respekto, paco kaj justeco inter ĉiuj homoj, konforme al la celoj de Unesko kaj kunlige kun la aktualaj streboj de Unuiĝintaj Nacioj por konstrui daŭripovan mondan socion.

## Galerio 

UK 2015, solena malfermo (1).JPG|Solena inaŭguro
UK 2015, solena malfermo (4).JPG|Solena inaŭguro
UK 2015, solena malfermo (2).JPG|Solena inaŭguro
2015-07-26-UK (Foto Dietrich Michael Weidmann) (9).JPG|Spektantoj de la solena inaŭguro
2015-07-25-UK 100 (Foto Dietrich Michael Weidmann) 0001.jpeg|Sabata kunsido de la komitato de UEA
UK 2015, ELiSo-budo (2).JPG|Membroj de Esperanto kaj Libera Scio prezentas Vikipedion en la faka giĉeto
Boulogne-sur-Mer, soleno pri la 1-a UK dum la 100-a UK (23).JPG|Stacidomo '''': soleno pri la 1-a UK dum la 100-a UK

## Referencoj 
## Vidu ankaŭ 
* La Kompanoj
* La minuto preskribita por la sturmo
* UK 2016
* UK 2017

## Eksteraj ligiloj 
* LKK-retejo Lille 2015 – kongresa urbo 
* UEA-paĝo
* Fejsbuka paĝo
* Tvitera konto
* Retpaĝo de la Esperanto-klubo de Lille kaj Villeneuve-d'Ascq 
* [Filmetoj pri La espero(https://eo.wikipedia.org/wiki/La_espero) en 100a UKo de Lillo, Francio] en YouTube 2015


Kategorio:Esperanto-renkontiĝoj en Francio
Kategorio:Lille
Kategorio:2015 en Francio